CELEX: 32015D0900
Language: et
Date: 2015-06-08 00:00:00
Title: Nõukogu otsus (EL) 2015/900, 8. juuni 2015, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (EaSI)

12.6.2015   
               
               
                  ET
               
               
                  Euroopa Liidu Teataja
               
               
                  L 147/19
               
            NÕUKOGU OTSUS (EL) 2015/900,
      8. juuni 2015,
      millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (EaSI)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artikli 46 punkti d, artiklit 149, artikli 153 lõike 2 punkti a, artikli 175 kolmandat lõiku ja artikli 218 lõiget 9,
      võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Euroopa Majanduspiirkonna leping (2) (edaspidi „EMP leping”) jõustus 1. jaanuaril 1994.
               
            
                  (2)
               
               
                  Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31.
               
            
                  (3)
               
               
                  EMP lepingu protokoll nr 31 sisaldab sätteid ja korda koostöö kohta teatavates valdkondades väljaspool nelja vabadust.
               
            
                  (4)
               
               
                  Euroopa Parlamendi ja nõukogu määrus (EL) nr 1296/2013 (3) inkorporeeriti EMP lepingusse EMP ühiskomitee 27. juuni 2014. aasta otsusega nr 151/2014 (4).
               
            
                  (5)
               
               
                  Norra piiratud osalemist programmis tuleks laiendada tegevussuunale „Progress”.
               
            
                  (6)
               
               
                  Seepärast tuleks muuta EMP lepingu protokolli nr 31, et kõnealune laiendatud koostöö saaks alata 1. jaanuarist 2015.
               
            
                  (7)
               
               
                  Seetõttu peaks liidu võetav seisukoht EMP ühiskomitees tuginema lisatud otsuse eelnõule,
               
            ON VASTU VÕTNUD KÄESOLEVA OTSUSE:
      Artikkel 1
      Seisukoht, mis võetakse liidu nimel EMP ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise suhtes, põhineb käesolevale otsusele lisatud EMP ühiskomitee otsuse eelnõul.
      Artikkel 2
      Käesolev otsus jõustub selle vastuvõtmise kuupäeval.
      
         Luxembourg, 8. juuni 2015
         
            
               Nõukogu nimel
            
            
               eesistuja
            
            D. REIZNIECE-OZOLA
         
      
      
         (1)  EÜT L 305, 30.11.1994, lk 6.
      
         (2)  EÜT L 1, 3.1.1994, lk 3.
      
         (3)  Euroopa Parlamendi ja nõukogu 11. detsembri 2013. aasta määrus (EL) nr 1296/2013, millega luuakse Euroopa Liidu tööhõive ja sotsiaalse innovatsiooni programm (EaSI) ning muudetakse otsust nr 283/2010/EL, millega luuakse tööhõive elavdamise ja sotsiaalse kaasamise Euroopa mikrokrediidirahastu „Progress” (ELT L 347, 20.12.2013, lk 238).
      
         (4)  ELT L 342, 27.11.2014, lk 61.
      
         EELNÕU
         EMP ÜHISKOMITEE OTSUS nr …/2015,
         …,
         millega muudetakse EMP lepingu protokolli nr 31 (koostöö kohta teatavates valdkondades väljaspool nelja vabadust)
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping”), eriti selle artikleid 86 ja 98,
         ning arvestades järgmist:
         
                     (1)
                  
                  
                     EMP ühiskomitee 27. juuni 2014. aasta otsusega nr 151/2014 (1) inkorporeeriti EMP lepingusse Euroopa Parlamendi ja nõukogu 11. detsembri 2013. aasta määrus (EL) nr 1296/2013, millega luuakse Euroopa Liidu tööhõive ja sotsiaalse innovatsiooni programm (EaSI) ning muudetakse otsust nr 283/2010/EL, millega luuakse tööhõive elavdamise ja sotsiaalse kaasamise Euroopa mikrokrediidirahastu „Progress” (2).
                  
               
                     (2)
                  
                  
                     Norra piiratud osalemist programmis tuleks laiendada tegevussuunale „Progress”.
                  
               
                     (3)
                  
                  
                     Seepärast tuleks muuta EMP lepingu protokolli nr 31, et kõnealune laiendatud koostöö saaks alata 1. jaanuarist 2015,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu protokolli nr 31 artikli 15 lõikes 8 asendatakse sõnad „EURESe tegevussuunal” sõnadega „”Progressi „ja EURESe tegevussuunal”.
         Artikkel 2
         Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (*).
         Seda kohaldatakse alates 1. jaanuarist 2015.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP ühiskomitee nimel
               
               
                  eesistuja
               
            
            
               
                  EMP ühiskomitee
               
               
                  sekretärid
               
            
         
         
            (1)  ELT L 342, 27.11.2014, lk 61.
         
            (2)  ELT L 347, 20.12.2013, lk 238.
         
            (*)  [Põhiseadusest tulenevad nõuded ei ole nimetatud.] [Põhiseadusest tulenevad nõuded on nimetatud.]